Ehdotus neuvoston asetukseksi (EY) tietyistä kalavarojen teknisistä säilyttämistoimenpiteistä annetun asetuksen (ETY) N:o 3094/86 muuttamisesta kahdeksannentoista kerran



Virallinen lehti nro C 180 , 14/07/1995 s. 0005



Ehdotus neuvoston asetukseksi (EY) tietyistä kalavarojen teknisistä säilyttämistoimenpiteistä annetun asetuksen (ETY) N:o 3094/86 muuttamisesta kahdeksannentoista kerran (95/C 180/05) (ETA:n kannalta merkityksellinen teksti) KOM(95) 212 lopull. - 95/0133(CNS) (Komission esittämä 30 päivänä toukokuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että pyyntiponnistusten hallinnasta tiettyjen yhteisön kalastusvyöhykkeiden ja kalavarojen osalta 27 päivänä maaliskuuta 1995 annetussa neuvoston asetuksessa (EY) N:o 685/95 (1) säädetään pyyntiponnistusten hallintaa koskevan järjestelmän käyttöönotosta tietyillä vyöhykkeillä 1 päivästä tammikuuta 1996 alkaen, kyseisellä pyyntiponnistusten hallintaa koskevalla järjestelmällä olisi varmistettava, etteivät pyyntiponnistukset lisäänny ja että nykyinen tasapaino säilytetään, asetuksen (EY) N:o 685/95 12 artiklan mukaisesti tietyistä kalavarojen teknisistä säilyttämistoimenpiteistä 7 päivänä lokakuuta 1986 annettuun neuvoston asetukseen (ETY) N:o 3094/86 (2) on tehtävä muutoksia kalavarojen järkiperäisen ja vastuullisen sekä kestävällä pohjalla tapahtuvan hyväksikäytön varmistamiseksi; kyseiset muutokset koskevat ajoverkkojen käytön kieltämistä tonnikalan pyynnissä ICES-alueilla VIII, IX ja X ja CECAF-alueella olevilla Portugalin ja Espanjan suvereniteettiin tai lainkäyttövaltaan kuuluvilla vesillä sekä kierrenuotan käytön kieltämistä trooppisen tonnikalan (boniitti, isosilmätonnikala ja keltaevätonnikala) pyynnissä ICES-alueilla X pohjoiseen linjalta 36° 30' pohjoista leveyttä ja CECAF-alueella pohjoiseen linjalta 31° pohjoista leveyttä ja itään linjalta 17° 30' läntistä pituutta olevilla Portugalin suvereniteettiin tai lainkäyttövaltaan kuuluvilla vesillä, ja asetusta (ETY) N:o 3094/86 olisi tämän vuoksi muutettava, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3094/86 seuraavasti: Lisätään IV osaston 9 artiklaan 17 kohta seuraavasti: "17. Kierrenuotan käyttö on kielletty trooppisen tonnikalan (boniitti, isosilmätonnikala ja keltaevätonnikala) pyynnissä ICES-alueilla X pohjoiseen linjalta 36° 30' pohjoista leveyttä ja CECAF-alueella pohjoiseen linjalta 31° pohjoista leveyttä ja itään linjalta 17° 30' läntistä pituutta olevilla Portugalin suvereniteettiin tai lainkäyttövaltaan kuuluvilla vesillä." Lisätään IV osastoon 9 b artikla seuraavasti: "9 b artikla Ajoverkkojen käyttö on kielletty kaikilta aluksilta tonnikalen pyynnissä ICES-alueilla VIII, IX ja X ja CECAF-alueella olevilla Portugalin ja Espanjan suvereniteettiin tai lainkäyttövaltaan kuuluvilla vesillä, sekä poiketen siitä, mitä 1 artiklassa säädetään, Kanariansaaria ympäröivillä Espanjan suvereniteettiin tai lainkäyttövaltaan kuuluvilla vesillä." 2 artikla Tämä asetus tulee voimaan 1 päivänä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 71, 31.3.1995, s. 5 (2) EYVL N:o L 288, 11.10.1986, s. 1. Asetus sellaisena kuin se on viimeksi muutettuna asetuksella (EY) N:o 3676/93 (EYVL N:o L 341, 31.12.1993, s. 1)